**PENDIDIKAN ISLAM DI SELATAN THAILAND**

**Oleh:**

Dr. Ruslan Abd majid

Direktur Jisda Colej Thailand

**بسم الله الرحمن الرحيم**

 الحمد لله رب العالمين ، والصلاة والسلام على أشرف الأنبياء والمرسلين ، وعلى آله وصحبه أجمعين ، وبعد :

**Pendahuluan** :

 Dengan nama Allah yang maha pengasih lagi maha penyayang, selawat serta salam di panjatkan kepada junjungan besar Muhammad saw. Serta salam muhibbah kepada para hadirin sekalian.

 Pendidikan adalah sangat penting bagi umat manusia, kerana pendidikan ibarat sebagai pelita yang memberi penyuluh bagi kehidupan ummat, sebagai pintu menuju kejayaan hidup dan sebagai kunci bagi sebuah peradaban. Oleh itu tidak dapat dipungkiri oleh mana-mana umat terhadap pentingnya pendidikan, tanpa pendidikan yang baik maka suatu umat tak akan dapat hidup dengan aman dan santosa.

Sebenarnya pendidikan itu bukan hanyalah penting bagi manusia sahaja, tetapi ia adalah penting baik secara tersurat dan juga tersirat, apakah ia manusia, binatang, tumbuha-tumbuhan dan seluruh cakrawala ini, dikarenakan bahwa pendidikan manusia inilah yang dapat menciptakan keamanan dan kesejahteraan, atau manusia jugalah yang melakukan kemusnahannya, sebagaimana firman Allah yang berbuyi:

 “**ظَهَرَ الْفَسَادُ فِي الْبَرِّ وَالْبَحْرِ بِمَا كَسَبَتْ أَيْدِي النَّاسِ لِيُذِيقَهُمْ بَعْضَ الَّذِي عَمِلُوا لَعَلَّهُمْ يَرْجِعُونَ** ”

**Pendidikan Islam di selatan Thailand :**

 Pendidikan Islam di selatan Thailand bermulanya sejak Islam datang dan menetapkan di bumi Patani, yaitu pada abad ke-15, kemudian di kembangkan oleh rakyat Petani sebelum Raja Petani Sultan Ismail Shah memeluk agama Islam. Setelah baginda memeluk agama Islam anggota keluarga dan pembesar istana turuk memeluk Islam, sejak itu mulailah Islam berkembang, dan pendidikan Islam juga ikut berkembang di Patani secara terang-terang, dan mengumumkan sebuah kedaulatan kerajaan Islam Melayu Patani Darussalam .

 Di bawah kerajaan Islam Melayu Patani, peradaban umat Islam pernah mencapai puncak kemajuan, kemakmuran dan kemewahan, tetepi keadaan itu tidak berlanjuk seterusnya, kerana Thailand melancarkan penyerangan terhadap Patani berkali-kali dan akhirnya berhasil, sehingga kedaulatan Kerajaan Melayu Patani jatuh ke Thailand pada tahun 1785, dan Patani masih kekal menjadi satu wilayah dari wilayah-wilah selatan Thailand setelah di bahagikan Patani itu kepada Yala dan Narathiwat.

 Pendidikan dasar di kalangan masharakat Islam di selatan Thailand bermula dengan mempelajari Al-Quran. Bacaan Al-Quran menjadi pengajian utama yang harus di lalui oleh setiap muslim. Pengajian Al-Qran ini di laksanakan di Surau (Mushola), Masjid atau di rumah Tok guru Al-Quran, dan pendidikan Al-Quran ini menggalakan pendidikan berbentuk pondak, sejak itulah mulai muncul pendidikan tradisional melayu yang di kenali dengan pondok di Patani selantan Thailand yaitu di abad ke-17.

 Jadi untuk maklumat awal yang berkaitan dengan pendidikan di selatan Thailand, penulis mencoba untuk menjelaskan kepada beberapa unsur pendidikan, yaitu:

**1 – Surau dan masjid :**

 Keberadaan surau dan masjid di selatan Thailand bukan sehaja berfungsi sebagai tempat ibadah, bahkan juga sebagai lembaga pendidikan Islam. Surau dan masjid semenjak dari dulu telah memain peranan penting dalam penyebaran agama Islam di selatan Thailand. Melalui lembaga tersebut para ulama dapat meyampaikan ajaran agama kepada masharakat dalam bentuk pengajian agama sejara rutin.

 Surau dan Masjid di selatan Thailand masih menjadi lembaga pendidikan agama yang iktif, walaupun sudah ada lembaga-lembaga pendidikan yang lain. Di antara pengajian yang di tarapkan di Surau dan Masjid selain dari belajar membaca Al-Quran ialah belajar kitab-kitab Jawi, yang berbentuk aqidah, ibadah dan sebagainya .

**2 – Pondok (Sekolah Tradisional) :**

Sistem pengajian pondok atau dikenali dengan Sekolah Tradisional, cara pembelajaran ini mempunyai sistem pengajiannya yang tersendiri. Talaqi (menadah kitab) merupakan sistem utama yang di amalkan di pondok, Para pelajar cuma menadah kitab sahaja dari Tok Guru dengan tidak ada peperiksaan. Melalui sistem ini, para pelajar hanya mendengar apa sahaja yang diajar oleh tok guru. Dan di sini Tokguru bukan hanya sebagai seorang tenaga pengajar, akan tetapi sebagai qudwah (tauladan) bagi pelajar-pelajar, di samping sebagai penasihat dan pembimbing pelajar sepangjang masa, sehingga pelajar tersebut mampu untuk membaca kitab sendiri, serta mampu berdiri sendiri dan keluar sebagai seorang yang mampu megembangkan ilmu dan agama Islam.

 Sistem pengajian ini menguasai lebih 90 peratus pengajian agama di Selatan Thai. Para pelajarnya tidak dihadkan umur belajar. Mereka boleh belajar sampai bila-bila. Mereka akan tinggal di asrama yang berbentuk pondok kecil di kawasan pusat pengajian tersebut. Pelajaran yang diajar lebih fokus kepada pengajian kitab-kitab lama dan amalan asas dalam Islam seperti fardu ain, fardu kifayah, nikah kahwin dan lain-lain lagi sebagai memenuhi keperluan kehidupan umat Islam.

 Biasanya, di pondok ini, para pelajarnya terdiri daripada pelajar lelaki. Terdapat juga pondok-pondok yang menerima pelajar perempuan dan wanita warga emas sebagai pelajar. mereka akan belajar secara percuma selagi mereka mahu. Bagaimanapun, makan minum dan perbelanjaan adalah atas urusan sendiri.

sistem pondok yang diamalkan tidak ada had usia bagi mereka yang ingin belajar tanpa mengira latar belakang mereka. Sesiapa sahaja boleh datang pada bila-bila masa untuk menuntut ilmu, meliputi semua ilmu akhirat.

Di beberapa pondok tradisional, para pelajar juga diajar dengan mata pelajaran kemahiran hidup, pertukangan tangan dan sebagainya sebagai persediaan untuk mereka memulakan kehidupan apabila berhenti belajar.

Biasanya pondok tradisional ini mempunyai asrama bagi menempatkan para pelajarnya. Asrama ini adalah dalam bentuk pondok-pondok kecil yang boleh memuatkan dua hingga lima orang dan dibina secara tersusun.

Kebanyakan pondok ini dibina seragam menggunakan dinding kayu atau buluh, berlantaikan buluh, kayu atau batang nibung, sementara atapnya daripada daun rumbia atau besi zink. Kalau dulu, tidak ada bekalan elektrik di pondok-pondok ini. Para pelajarnya menggunakan pelita minyak tanah pada waktu malam.

Sebuah surau atau masjid dibina di kawasan pondok, yang bukan sahaja menjadi tempat beribadat, tetapi juga kelas pengajian dan pusat aktiviti harian bagi penghuni-penghuni pondok itu.

 Sistem pengajian pondok menjadi pilihan utama bagi penduduk-penduduk di wilayah Selatan Thailand yang dihuni oleh majoriti orang Islam, untuk menghantar anak mereka mendapat pendidikan dan pelajaran.

 Institusi pondok jenis ini, terdapat di selatan Thailand berjumlah lebih dari 300 buah dan terdapat pelajar-pelajarnya sekitar 18000 orang. Sistem pengajian pondok sejak berabad-abad lamanya. Sistem pondok inilah juga telah melahirkan ramai tokoh-tokoh ulama terkenal terutama di nusantara.

 Pondok menjadi institusi pendidikan penting dan sangat berpengaroh serta menjadi tempat tumpuan masharakat. Pondok di anggap sebagai benteng bagi mempertahankan budaya Melayu dan agama Islam . peranan pondok dan kesannya dalam masharakat sangat besar . merika yang selesai pendidikan pondok di pilih sebagai pemimpin masharakat khususnya jabatan keagamaan seperti Imam , Khatib, Bilal, ahli jabatan kuasa masjid dan paling tidak menjadi Tok lebai (pemimpin spiritual), dan kedudukan merika di hormati masharakat.

**3- Madrasah :**

Madrasah ialah lembaga pendidikan yang mengajar pelajaran agama sahaja dan tidak ada pelajaran akademik lain. Adapun tingkat pendidikan di lembaga Madrasah ini bermula pada tingkat Ibtidaiyah ( kelas satu hingga kelas empat ). Kemudian berkembang menjadi Mutawasitah ( kelas lima hingga kelas tujoh ) dan seterusnya tingkat Thanawiyah ( kelas delapan hingga sepuloh ) Biasanya pelajar di madrasah berumur antara 13 tahun hinga 21 tahun. Kerena kerajaan Thai mensyaratkan semua kanak-kanak mendapat pendidikan wajib di sekolah kerajaan dari usia 6 tahun sehingga 12 tahun.

**4 - Sekolah Agama Swasta :**

Sekolah Agama Swasta atau Sekolah Agama Rakyat ini merupakan lembaga pendidikan hasil dari proses transformasi dari lembaga pondok atau sekolah tradisional ke Sekolah Agama Swasta yang di kenali juga dengan “ pondok modern “ .

Sistem pengajian di Sekolah Agama Swasta ini , pembelajarannya merangkumi dua bidang iaitu : agama dan akademik. Pelajaran agama diajar pada sebelah pagi, manakala pelajaran akademik diajar di sebelah petang.

Pelajaran agama ialah untuk murid tahun 1 hingga 10. Pelajaran akademik pula untuk tingkatan 1 hingga 6.

Tenaga pengajar kebanyakannya terdiri daripada guru-guru lepasan pusat pengajian agama atau universiti luar negara seperti Jordan, Syria, Mesir, Indonesia, Malaysia. Sekolah ini biasanya mendapat bantuan penuh dari kerajaan jika di jadikan yayasan, dan jika tidak maka akan mendapat 60 peratus bantuan kerajaan.

Bermulanya Sekolah Agama Swasta ini dengan mendapat Wang bantuan daripada kerajaan dan di pungut yuran daripada para pelajar untuk digunakan membayar gaji guru-guru dan menampung kos operasi sekolah berkenaan.

Para pelajar di Sekolah Agama Swasta ini mempunyai peluang belajar yang luas setelah menamatkan pengajian. Mereka boleh menyambung pelajaran ke universiti luar negara seperti al-Azhar di Mesir, Universiti Islam Antarabangsa Malaysia (UIAM), Universiti Utara Malaysia (UUM), Universiti Malaya (UM) atau di beberapa universiti di Indonisia seperti Universiti Muhammadiah (UNMUHA), Institut Agama Islam Negeri (IAIN) dan di lain-lain negara.

Para pelajar yang berjaya menamatkan pelajaran di universiti-universiti luar negara ini akan pulang menjadi guru atau pendidik di sekolah-sekolah berkenaan.

Fokus utama pelajaran akademik di sekolah agama swasta ini ialah bagi membolehkan para pelajarnya menguasai bahasa Thai, bahasa Melayu, bahasa Inggeris dan bahasa Arab dengan baik.

Berdasarkan sistem pengajian agama yang ditawarkan, masyarakat Islam di Selatan Thai mempunyai tiga pilihan, selain sekolah kerajaan untuk menyekolahkan anak-anak mereka.

 Pada masa ini, lebih dari 70 peratus pelajar Islam di Selatan Thai menuntut di sekolah agama swasta, manakala kira-kira 30 peratus lagi belajar di sekolah kerajaan.

**5 – Pengajian Tinggi :**

 Pendidikan Islam di Selatan Thailand di masa kini sudahpun berkembang ke tahap pendidikan tinggi yang di kenali dengan university, yang mana pada permulaannya pendidikan Islam diadakan di Prince of Songkla University di Patani, dan di ikuti pula dengan Yala Islamic University di Yala, Princess of Naradhiwas University di Narathiwat dan Yala Rajaphat University di Yala.

**Penutup :**

 Penulis merasakan bahawa apa yang di sampaikan dalam maqalah ini begitu kurang dan masih perlukan data-data yang lebih detil, tapi kerana di minta untuk kemukakan dengan jarak masa yang sebegitu singkat, maka dengan gupoh-gapah penulis merujukkan kepada beberapa karangan dan maqalah yang di tuliskan selum ini dan menyusun darinya seqadar apa yang di kemukan ini, Dengan harapan semuga ia dapat memberi manfaat dan paidah kepada semua pembaca .

Wassalam .